05/01/2012 | Administración LocalMunicipal
Cambre
Resolución do concelleiro delegado de Réxime Interior, Patrimonio e Contratación do 27/12/2011. Bases e convocatoria reguladora do concurso entre persoal laboral do Concello para a provisión do posto de traballo de oficial de obras

PRIMEIRA.–OBXECTO. É obxecto das presentes bases a regulación do concurso entre persoal deste Concello para prover o posto de traballo laboral de oficial de obras, cuxa descrición se relaciona no anexo I destas bases, ao abeiro do artigo 101 da Lei 7/1985, reguladora das bases do réxime local, artigo 19 e 83 da Lei 7/2007, do Estatuto Básico do Empregado Público, artigo 4.2 b) do estatuto dos traballadores aprobado polo Real Decreto Lexislativo 1/1995, do 24 de marzo, e artigo 10 e 13 do vixente convenio colectivo do persoal laboral do Concello de Cambre. SEGUNDA.–REQUISITOS DOS ASPIRANTES. Poderán participar no presente concurso os operarios de servizos múltiples e operarios condutores fixos do Concello de Cambre que estean ocupando ou houbesen ocupado tais postos polo menos durante dous anos como laborais fixos, agás os suspensos en firme mentres dure a suspensión. TERCEIRA.–SOLICITUDES. As solicitudes para tomar parte no presente concurso, dirixidas ao señor alcalde-presidente do Concello de Cambre e axustadas ao anexo II da presente convocatoria, presentaranse no prazo de 15 días hábiles a partir do seguinte ao da publicación do anuncio desta convocatoria no Boletín Oficial do Estado, no Rexistro Xeral deste Concello ou nas oficinas a que se refire o artigo 38 da Lei 30/1992, de réxime xurídico das administracións públicas e do procedemento administrativo común. Deberá achegarse a documentación acreditativa dos méritos que alegue o concursante. CUARTA.–MÉRITOS. Só se valorarán os méritos alegados debidamente acreditados e con referencia á data do peche do prazo de presentación de solicitudes, segundo o seguinte baremo: 1.–Traballo desenvolvido. Estimarase ata un máximo de 15,00 puntos, tendo en conta a natureza das funcións encomendadas, a razón de 1,00 punto por ano completo traballado en postos de contido e/ou especialización análogos ou similares ao ofrecido, desempeñados en calquera administración pública e/ou empresa privada 2.–Cursos. Só se estimarán os cursos de formación e perfeccionamento convocados polas entidades públicas, sobre materias directamente relacionadas coas funcións do posto convocado, nos que se expedise diploma ou certificación de asistencia e/ou, se é o caso, de aproveitamento ou impartición, ata un máximo de 10,00 puntos, segundo o seguinte baremo: – De máis de 100 horas: 0,75 puntos. – De 71 a 100 horas: 0,50 puntos. – De 41 a 70 horas: 0,35 puntos. – De 15 a 40 horas: 0,20 puntos. – De menos de 15 horas: 0,10 puntos. No suposto de que na acreditación dos cursos non figure o número de horas, aplicaráselle a puntuación mínima.3.–Antigüidade. Estimarase a razón de 1,00 puntos por ano completo de servizo, ata un máximo de 15,00 puntos. Para estes efectos tamén se computarán os servizos prestados con anterioridade á adquisición da condición de persoal laboral fixo. Non se computarán para efectos de antigüidade os servizos prestados simultaneamente con outros igualmente alegados. QUINTA.–DOCUMENTACIÓN.1.–A xustificación das circunstancias persoais e administrativas do concursante, así como a súa situación e antigüidade, han de se efectuar mediante certificacións axustadas ao modelo que figura no anexo III, que deberán ser expedidas pola autoridade competente da Administración do Estado, comunidade autónoma ou corporación local correspondente.2.–Os laborais procedentes da situación de excedencia voluntaria en calquera das súas modalidades ou excedencia forzosa, xuntarán á súa solicitude declaración de non ter sido separados do servizo en calquera das administracións públicas, nin estar inhabilitados para cargo público.3.–Tamén deberán acreditarse documentalmente, mediante certificado expedido para ese efecto, os méritos que os interesados aleguen como determinantes da súa idoneidade.4.–Os interesados deberán achegar coa solicitude fotocopia do documento nacional de identidade. SEXTA.–COMISIÓN DE VALORACIÓN.1.–A estimación dos méritos para adxudicar o posto de traballo vacante efectuarao unha comisión composta polos seguintes membros: Presidente: – O xefe da unidade de réxime interior. Vogais: – O xefe da sección de servizos. – O capataz da brigada de obras municipal. – Un técnico municipal da escala de Administración especial. Secretario: – Unha administrativa da corporación. A designación nominal dos membros da Comisión de Valoración incluirá a dos respectivos suplentes e publicarase no Boletín Oficial da Provincia e no taboleiro de edictos do Concello. Os membros da comisión deberán pertencer a grupos de titulación igual ou superior ao esixido para a provisión dos postos que se convocan e terán dereito a percibir as indemnizacións correspondentes por participación en órganos de selección do persoal, estabelecidas no Real decreto 462/2002 e demais lexislación complementaria. A comisión poderá solicitar da autoridade convocante a designación de expertos que, en calidade de asesores, actuarán con voz pero sen voto. A comisión elevaralle á autoridade competente a correspondente proposta para adxudicar o posto e posterior contratación, consonte coas avaliacións, sen prexuízo do que se estabelece nos apartados seguintes: a) A orde principal para adxudicar os postos determinarase pola puntuación obtida, conforme co baremo estabelecido na base cuarta, “méritos”. b) No caso de empate nas puntuacións, acudirase para dirimilo ás outorgadas nos méritos alegados, consonte co baremo estabelecido na base cuarta, 1, 2, e 3 e pola orde expresada. De persistir o empate, atenderase ao maior tempo de servizos efectivos prestados en calquera das administracións públicas, e se é o mesmo, á maior idade. SÉTIMA.–RESOLUCIÓN. O prazo para resolver o concurso será de dous meses desde o día seguinte ao da finalización do prazo de presentación de instancias. O destino adxudicado será irrenunciábel. OITAVA.–INCIDENCIAS. A Comisión de Valoración queda autorizada para resolver todas as dúbidas que se presenten e adoptar os acordos necesarios para a boa orde do procedemento en todo no non previsto nestas bases. NOVENA.–IMPUGNACIÓN. Contra a presente convocatoria e as súas bases poderase interpoñer recurso potestativo de reposición, nos termos e prazos sinalados na Lei 30/1992, de réxime xurídico das administracións públicas e do procedemento administrativo común, ou directamente recurso contencioso-administrativo nos termos e prazos sinalados na Lei 29/1998, reguladora da xurisdición contencioso-administrativa. Cambre, 27 de decembro de 2011. O concelleiro delegado de Réxime Interior, Patrimonio e Contratación Felipe Andreu Barallobre ANEXO I Denominación do posto: oficial de obras. Réxime: laboral. Grupo: equivalente a outras agrupacións profesionais. Complemento de destino (nivel 14): 3.814,20 euros. Complemento específico: 4.117.77 euros. ANEXO II CONCELLO DE CAMBRE SOLICITUDE DE PARTICIPACIÓN EN CONCURSO ESPECÍFICO (Convocatoria por R. do concelleiro delegado de Réxime Interior, Patrimonio e Contratación de data ……………………) Datos persoais: Datos profesionais: POSTO SOLICITADO: oficial de obras Declaro baixo a miña responsabilidade que coñezo expresamente os requisitos esixidos na convocatoria para desempeñar o posto de traballo que solicito e que os datos e circunstancias que fago constar no presente anexo son certos. Cambre,. de. de 2011. ANEXO III Dona. Cargo secretaria xeral do Concello de. CERTIFICO: que segundo os antecedentes que constan neste centro, don/a. ten acreditados os seguintes extremos: 1.–Datos persoais: 2.–Situación administrativa/laboral:. 3.–Destino:. 4.–Méritos. Postos desempeñados (excluído o destino actual): Cursos realizados e que garden relación co posto solicitado na convocatoria: Antigüidade: (1) Achegar informe de vida laboral expedida pola TGSS acompñada dos contratos ou nóminas respectivas. Certificación que expido por pedimento do interesado e para que faga os seus efectos no concurso convocado por Concello de Cambre no BOP de data. de. de.